Erik Larsen (V), 2000-04-27:
Der er heldigvis her i Folketinget megen konsensus omkring socialpolitikken.
Det skal vi være glade for, det skal de svageste i vores samfund være glade for, for det er i virkeligheden til syvende og sidst et spørgsmål om at sikre den nødvendige tryghed og den nødvendige kontinuitet i vores sociale arbejde.
Venstre er meget glad for at være med blandt de partier, der står bag socialpolitikken her i landet.
Selv om der i det store perspektiv er grund til at være udbredt tilfreds med vores socialpolitik, er der jo altid grund til at stille spørgsmål om, hvorvidt trygheden er tilstrækkelig for de svageste grupper i vores samfund, og på den baggrund synes
Jeg synes, at den prioriteringsdiskussion skal vi også have mod til at tage, spørgsmålet om de svageste grupper i vores samfund og dem, som måske ikke kan henregnes under de svageste.
Hvis vi skal se på et af de områder, hvor Venstre har det synspunkt, at der hersker utryghed, så er det inden for arbejdsskadeområdet og inden for førtidspensionsområdet.
Hele det kompleks, som er omfattende, må til syvende og sidst komme til at stå tilbage som noget, der har styrket den enkeltes tryghed.
Venstre har her i Folketinget fremsat forslag på ældreområdet; vi er også enige i, at det er et område, som trænger til et eftersyn.
Vi har den opfattelse, at de ældre skal have friere valgmuligheder, friere valgmuligheder med hensyn til valget af plejehjem.
Når vi har det synspunkt, hænger det bl.a. også sammen med, at det er med til at give tryghed.
Jeg tror, at mange svage oplever det som at være sat hen i et hjørne, hvor man ingen muligheder har for at opponere imod de tilbud, som man får fra det offentliges side. Vi har det synspunkt, at der skal mere kvalitet ind i ældreplejen.
Derfor har vi også fremsat forslag med hensyn til, hvordan vi finder, at det kan ske, og vi synes i virkeligheden, at kommunalbestyrelserne rundtom i landet bør påtage sig et stærkere og mere direkte ansvar over for vores svageste ældre, nemlig ved, at man efter vores opfattelse ikke kan uddelegere dette område til en kommunal forvaltning eller til et udvalg.
Vi mener som sagt i Venstre, at det område skal under lup i fremtiden, og der er god grøde rundtomkring for at være med i diskussionen om de her ting, hvor tilsyn selvfølgelig også spiller en væsentlig rolle.
Må jeg så til sidst sige, at vi jo i Danmark har et frivilligt socialt arbejde, som i forhold til andre lande er unikt.
Vi har vedtaget en lov, som omhandler det frivillige sociale arbejde, og der er givet væsentlige midler til kommunerne for at understøtte det frivillige sociale arbejde.
Der gøres en kæmpeindsats.
Men jeg vil gerne understrege, at jeg forventer, at alle kommuner lever op til det, som var lovens intention, nemlig
at inddrage det frivillige sociale arbejde sammen med det professionelle sociale arbejde med henblik på at skabe en helstøbt social indsats for vores medmennesker, en helstøbt social indsats, hvor jeg tror, at begreber som tryghed, omsorg og medmenneskelighed vil kunne tilføres nogle ressourcer netop af de mange frivillige, som påtager sig et arbejde og et ansvar
Det skal ikke mangle på vores opfordring til, at man udvikler det fremover i kommunerne.
Må jeg så slutte med at sige om Enhedslistens forslag, at vi jo ikke mener, at man med et forslag til vedtagelse her i Folketinget skal lave en prioritering, forlods skal bevilge milliarder af kroner til et område, og derfor må jeg sige, at Venstre kan ikke støtte Enhedslistens forslag til vedtagelse.